Du kan ændre opskrifterne fra fx 4 til 5 personer i indkøbssedlen og i appen kan du ligeledes ændre antal personer under selve opskriften.
Så bliver ingredienserne automatisk tilrettet.
Vi har fravalgt, at man som standard kan ændre det til fx 5 personer, da det i praksis ofte vil give mere besvær end være en hjælp.
Baggrunden for det er, at der forskel på opskrifterne og mange vil give et forkert resultat.
De fleste opskrifter er til 4 pers, men der er også opskrifter, hvor de er angivet til fx. 2 personer eller til 6 pers, i stk, glas, pr. portion, kage osv. og her vil resultatet blive et helt andet, hvis alle opskrifter ændres med samme faktor.
Når man ændre antal personer i en opskrift, skal man derefter selv være opmærksom på at justere lidt til i fremgangsmåden. Det kan være der skal bruges et større eller mindre fad end angivet i opskriften, lige som en ret måske skal tilberedes i kortere eller længere tid, alt efter hvor mange personer man laver til.
Fremgangsmåden i opskrifterne er således statisk og ændres ikke selvom du ændre mængden på opskrifterne. Derfor vil vi gerne at det er et aktivt valg, som man selv tager hver gang på den enkelte opskrift og ikke generelt i alle opskrifter med ét klik.